e
గ్రేటర్‌లో ఆఫీస్‌ స్పేస్‌కు భారీ డిమాండ్‌!
హైదరాబాద్‌: రాజధానిలో ఆఫీస్‌ స్పేస్‌ డిమాండ్‌ ఏటికేడాది వృద్ధిని సాధించింది. సిబిఆర్‌ఇ అంచనాల ప్రకారం గత ఏడాది హైద రాబాద్‌లో ఆఫీస్‌స్పేస్‌ 109శాతం వృద్ధిని నమోదుచేసింది. వీటితోపాటే నివాసగృహాల మార్కెట్‌కూడా పెరుగుతున్నట్లు సిబిఆర్‌ఇ వెల్లడించింది. శరవేగంగా మౌలికవసతుల వృద్ధి, గిట్టుబాటుధరల వల్లనే ఎక్కువ వృద్ధిని సాధిస్తున్నట్లు తేలింది. 2017తో ముగిసిన మార్చి త్రైమాసికంలో 1.3 మిలియన్‌ చదర పు అడుగుల ఆఫీస్‌స్పేస్‌ను తీసుకున్నట్లు తేలింది. దక్షిణభారత్‌లో అగ్రశ్రేణి మార్కెట్లలో అతితక్కువ ఆఫీస్‌ అద్దెల కారణంగా కార్పొరేట్లు ఇపుడు ఈ మార్కెట్‌పై దృష్టిపెట్టారు. స్థిరమైన మార్కెట్‌ మంచి ప్రణాళికతోకూడిన భవిష్యత్‌ మౌలికవసతులు, నాణ్యమైన విద్యాసంస్థల ఉనికి, రిటైల్‌ రియల్‌ ఎస్టేట్‌ విభాగం వృద్ధి వంటివి ఎంతో కీలకం అవుతున్నాయి. ఉత్తర హైదరాబాద్‌లో నివాస గృహాల కార్యాచరణ ఫార్మారంగం బయోటెక్‌ ఎలక్ట్రానిక్స్‌ తదితర పరిశ్రమ ఉనికికి తోడ్పడు తుందని సిబిఆర్‌ఇ అధ్యక్షుడు అంజుమన్‌ మ్యాగజైన్‌ వెల్లడించారు. రియల్‌ఎస్టేట్‌ హబ్‌గా హైదరాబాద్‌కున్న సామర్ధ్యం గుర్తించడంతో పాటు గృహవిభాగంలో నగర సామర్ధ్యాన్ని గుర్తించి సిబిఆర్‌ఇ ఇపుడు ఏడో ఎడిషన్‌ సిబిఆర్‌ఇ ప్రాప్‌ ఫెయిర్‌ను ప్రారంభించిందన్నారు. హైటెక్స్‌ ఎగ్జిబిషన్‌లో జరుగుతున్న ఈఫెయిర్‌ను సిబిఆర్‌ఇ తొలిసారి నిర్వహిస్తున్నట్లు వెల్లడించారు.
జీవనశైలి ప్రమాణాల్లో 144వ ర్యాంకులో ఉన్న హైదరాబాద్‌లో రియల్‌ ఎస్టేట్‌ అటు ఎండ్‌యూజర్‌, ఇటు పెట్టుబడుల ఆధారితరంగంగా ఉందన్నారు. రాజకీయ స్థిరత్వంతో పాటు నగరం అంతర్గత బలాలైన ఐటికేంద్రంగా దేశంలోనే పేరుతెచ్చుకుందని అంజుమన్‌ వెల్లడించారు. ఆఫీస్‌ లీజింగ్‌కార్యకలాపాలు గృహనిర్మాణ మార్కెట్‌పై ఎంతోప్రభావం చూపిస్తుందని, గృహమార్కెట్‌ మరింతగా పెరుగుతుందని వెల్లడించారు. సిబిఆర్‌ఇ నివాసగృహావిభాగం హెడ్‌ ఎఎస్‌ శివరామకృష్ణన్‌ మాట్లా డుతూ దేశంలో రెసిడెన్షియల్‌ రియల్‌ఎస్టేట్‌కు మూలధన విలువలు గరిష్టస్థాయికి చేరుకున్న ఇతర నగరాల్లా కాకుండా హైదరాబాద్‌కు వృద్ధిచెందేందుకు ఎంతో అవకాశముందన్నారు. మొదటిరోజునే ప్రాప్‌ ఫెయిర్‌కు ఐదువేలమందివరకూ హాజరయ్యారని అగ్రశ్రేణి 60మంది డెలవపర్లు, 200కుపైగా ప్రాజెక్టులు ప్రదర్శించార న్నారు. మూడురోజులపాటుజరిగే ఈకార్యక్రమంలో15వేలమందికిపైగా హాజరవుతారని భావిస్తున్నట్లు వివరిం చారు. ఇతర నగరాలతో పోలిస్తే గృహవిభాగంలో ఆస్తులకుఅతితక్కువ ధరలు, తక్కువ భూమిధరలు సామా జిక భౌతిక మౌలికవసతులు పెరగడం వంటివి నగరంలో గృహమార్కెట్‌ వృద్ధికి తోడ్పడతాయని అంచనా.